NORAKSTS

|  |  |
| --- | --- |
| 24.03.2023. | Nr.3/14 |

###### GROZĪJUMI JELGAVAS PILSĒTAS DOMES 2016. GADA 28. APRĪĻA LĒMUMĀ NR.4/14 “JELGAVAS PILSĒTAS DOMES JAUNIEŠU INICIATĪVU KONKURSA NOLIKUMA APSTIPRINĀŠANA”

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 5.pantu, Jaunatnes likuma 5.panta pirmo daļu, 8.panta pirmo un trešo daļu, 12.panta septīto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas pilsētas domes 2016. gada 28. aprīļa lēmuma Nr.4/14 “Jelgavas pilsētas domes jauniešu iniciatīvu konkursa nolikuma apstiprināšana” pielikumā “Jelgavas valstspilsētas pašvaldības jauniešu iniciatīvu konkursa “Jaunieši var!” nolikums” (turpmāk – nolikums) šādus grozījumus:

1. Papildināt nolikuma 9.6.apakšpunktu aiz vārda “pasākumiem” ar vārdiem un simboliem “(piemēram, informatīvie vai citi pasākumi, kuriem nav produktu/preču veidošanas un saistībā ar to peļņas gūšanas mērķis);”.
2. Aizstāt nolikuma 20.4.apakšpunktā skaitli “10” ar skaitli “5”.
3. Papildināt nolikumu ar 20.9. apakšpunktu šādā redakcijā:

“20.9. projekta oriģinalitāte, radošums, inovācija – maksimāli 5 punkti.”

1. Izteikt nolikuma VI. sadaļu šādā redakcijā:

**“VI. Projekta īstenošanas, uzraudzības un atskaites iesniegšanas kārtība**

28. Atbalstītā projekta iesniedzējs īsteno projektu šajā nolikumā noteiktajā termiņā.

29. Atbalstītā projekta iesniedzējam masu medijos ir jāatspoguļo Projekta gaita un rezultāts, iekļaujot informāciju par Konkursu un projektam piešķirto finansējumu, kā arī izvietojot Jelgavas valstspilsētas logotipu.

30. Komisija pašvaldības piešķirtā finansējuma ietvaros var lemt par grozījumiem projekta finansējuma apmērā un aktivitātēs, ja tas neietekmē projekta mērķi. Visas izmaiņas veicamas pirms projekta attiecīgās aktivitātes uzsākšanas.

31. Iestādes jaunatnes lietu speciālists sniedz atbalstītā projekta iesniedzējam nepieciešamo atbalstu projekta īstenošanā un veic projekta īstenošanas uzraudzību.

32. Atbalstītā projekta iesniedzējs sagatavo un iesniedz Iestādei atskaiti (3.pielikums) ne vēlāk kā 10 (desmit) darba dienu laikā pēc projekta īstenošanas. Atskaitei pievieno finanšu dokumentus (oriģinālus), dalībnieku sarakstus, fotoattēlus u.c. dokumentus, kas apliecina projekta īstenošanu.”

1. Aizstāt nolikuma 2.pielikumā “Projekta tāme” vārdus “Izmaksu pozīcijas nosaukums” ar vārdiem “Projekta izmaksas pa pozīcijām”.
2. Papildināt nolikumu ar 3.pielikumu “Atskaites veidlapa” (pielikumā).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. martā